Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 25.09.2012

Návrh

na schválenie predaja pozemkov registra „C“ KN parcely č. 19477/28 a parcely č. 19477/17 v k. ú. Vinohrady pre Národný onkologický ústav, Klenová 1, 833 10  Bratislava 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. Žiadosť 
                                              				       4. LV č. 3673
							       5. LV č. 3297
							       6. Snímku z katastrálnej mapy
							       7. Znalecký posudok č. 63/2012
      							       8. Súhlas primátora s predajom

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená zastupovaním vedúceho
oddelenia podnikateľského,
právneho a správy majetku				  

Na rokovanie prizvať:
spracovateľa

					September 2012
Návrh uznesenia

Miestne zastupiteľstvo Mestskej časti Bratislava - Nové Mesto

schvaľuje

predaj pozemkov registra „C“ KN parcely č. 19477/17, ostatné plochy o výmere 11 m2 a parcely č. 19477/28, zastavané plochy a nádvoria o výmere 81 m2, zapísané na LV č. 3673 v k.ú. Vinohrady pre Národný onkologický ústav, Klenová 1, 833 10  Bratislava za cenu stanovenú znaleckým posudkom č. 63/2012 zo dňa 23.03.2012 vyhotoveného Ing. Petrom Vinklerom podľa ust. § 9a ods. 8 písm. b) zákona č. 138/1991 Zb. o majetku obcí v znení neskorších predpisov, a to za kúpnu cenu:

celkovo 12 300,00 €

za podmienky, že kúpna zmluva bude kupujúcim podpísaná v lehote 60 dní od schválenia uznesenia v Miestnom zastupiteľstve. V prípade, že kúpna zmluva nebude kupujúcim v uvedenom termíne podpísaná, uznesenie stráca platnosť.

DÔVODOVÁ  SPRÁVA

Dňa 14.10.2011 požiadal Národný onkologický ústav, Klenová 1, 833 10  Bratislava (ďalej len ako „žiadateľ“) o odkúpenie pozemkov registra „C“ KN parcely č. 19477/17, ostatné plochy o výmere 11 m2 a parcely č. 19477/28, zastavané plochy a nádvoria o výmere 81 m2, zapísané na LV č. 3673 v k.ú. Vinohrady vo vlastníctve Hlavného mesta SR Bratislavy a zverených do správy Mestskej časti Bratislava – Nové Mesto na základe Protokolu č. 63/91. 
Žiadateľ požiadal o kúpu vyššie citovaných pozemkov v snahe usporiadať majetkovoprávne vzťahy, nakoľko predmetné pozemky užíva, keďže parcela č. 19477/28 je zastavaná budovou Pavilónu radiačnej onkológie a parcela č. 19477/17 je pozemkom priľahlým k tejto budove. Oba pozemky sú súčasťou areálu žiadateľa.  
V zmysle odborného stanoviska hlavného architekta mestskej časti Bratislava – Nové Mesto z hľadiska koncepcie územného rozvoja nie sú známe žiadne okolnosti vylučujúce predaj vyššie citovaných pozemkov. 
Podľa znaleckého posudku č. 63/2012 zo dňa 23.03.2012 vyhotoveného Ing. Petrom Vinklerom bola všeobecná hodnota pozemkov stanovená sumou 12 300,00 €. Náklady mestskej časti Bratislava – Nové Mesto s vyhotovením predmetného znaleckého posudku predstavujú sumu 89,08 € vrátane DPH, ktoré budú žiadateľom uhradené v plnej výške. 
V súlade s ust. článku 80 ods. 5 Štatútu hlavného mesta SR Bratislavy bol primátor Hlavného mesta SR Bratislavy požiadaný o predchádzajúci písomný súhlas k odpredaju predmetných pozemkov. Listom č.j. MAGS SNM 40215/12 zo dňa 03.07.2012 primátor Hlavného mesta SR Bratislavy udelil predchádzajúci súhlas k odpredaju citovaných pozemkov. 
Podľa ust. § 9a ods. 8 písm. b) zákona č. 138/1991 Zb. o majetku obcí v znení neskorších predpisov sa ustanovenia odsekov 1 až 7 nepoužijú pri prevode majetku obce, a to pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou. 
V zmysle uvedeného navrhujeme v súlade s predchádzajúcim písomným súhlasom primátora Hlavného mesta SR Bratislavy a s poukazom na ust. § 9a ods. 8 písm. b) zákona         č. 138/1991 Zb. o majetku obcí v znení neskorších predpisov schváliť predaj pozemkov registra „C“ KN parcely č. 19477/17, ostatné plochy o výmere 11 m2 a parcely č. 19477/28, zastavané plochy a nádvoria o výmere 81 m2, zapísané na LV č. 3673 v k. ú. Vinohrady pre Národný onkologický ústav, Klenová 1, 833 10  Bratislava, a to za cenu znaleckého posudku                      č. 63/2012 zo dňa 23.03.2012, t.j. za kúpnu cenu 12 300,00 €.